# Casa Josep Erasme Janer

La casa Josep Erasme de Janer és un edifici situat a l'avinguda del Portal de l'Àngel, 4 de Barcelona. Com que no està catalogat, li correspon la categoria D (bé d'interès documental), atorgada per defecte a tots els edificis del districte de Ciutat Vella.

## Història

Els Copons eren un llinatge originari de l'Anoia, una de les branques del qual s'instal·là a Tàrrega, on exerciren de terratinents agrícoles. Francesc Antoni de Copons i Nuix era doctor en dret i es traslladà a Barcelona, fixant la seva residència a la plaça de Santa Anna (actualment avinguda del Portal de l'Àngel) amb la seva muller Marianna Prous, membre d'una família ennoblida de la parròquia de Sant Jaume. El 1769, i per encàrrec de l'hereu Antoni Francesc de Copons i Prous, el vidrier Francesc Saladriga i Ferrer hi va posar un munt de vidres en balcons i òculs i va refer algunes vidrieres velles.
A la seva mort, els marmessors van posar la finca en subhasta pública, i el 1807 fou adquirida per Antoni Ravella i Busquets, que en va fer agnició de bona fe a Erasme de Gònima (1746-1821). Aquest fou succeït pel seu net Erasme de Janer i de Gònima (1791-1862), que el 1825 va demanar permís per a transformar-hi tres finestres en portals.
El 1865, el seu fill Josep Erasme de Janer i de Gironella (1833-1911) va encarregar-hi a l'arquitecte Josep Simó i Fontcuberta el projecte d'un nou edifici. Com que no tenia prou diners, va haver de demanar diversos préstecs: dos a l'industrial Jaume Busqueta i Català (12.000 escuts el 1867 i 16.000 el 1868), i un altre a Josepa Ballès i Rocasalbas, esposa de Josep Martí i Fàbregas (20.000 escuts el 1869).

## Descripció

En aquest edifici, Simó i Fontcuberta s'allunyà de l'historicisme arquitectònic de la fàbrica Vilumara (1858) i hi adoptà un estil eclèctic. De planta baixa, quatre pisos i àtic, els emmarcaments dels portals de la planta baixa tenen un perfil poligonal, mentre que els balcons, de volada decreixents en alçada, els tenen en angle.

## Referències

* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* 1 2 «FONS PERSONAL LLINATGE COPONS PROUS». Arxiu Parroquial de Santa Maria del Pi (APSMP).
* ↑ «Francisco Antonio de COPONS». geneanet. Martín Rodríguez.
* ↑ «Antoni Francesc de COPONS». geneanet. Martín Rodríguez.
* ↑ Cañellas, 2022, p. 253.
* ↑ Diario de Barcelona, 05-12-1806, p. 1522.
* ↑ «agnició de bona fe». Gran Enciclopèdia Catalana. Barcelona: Grup Enciclopèdia Catalana.
* ↑ AHPB, notari Tomàs Moragas i Poch, 22-06-1807.
* ↑ «Còpia protocolitzada de l'escriptura de venda». Servidor documental de la Saga Bacardí (Julio Carlos García Castrillón). AHPB, notari Francesc Maymó i Arnús, 12-09-1837.
* ↑ «Erasme de Janer i de Gonima. Plaça de Santa Anna (Avinguda del Portal de l'Àngel) 7. Casa. Convertir tres finestres en portals». C.XIV Obreria C-124/1825-015. AHCB, 08-02-1825.
* ↑ AMCB, Q127 Foment 1717 bis C.
* ↑ «Préstec hipotecari de Jaume Busqueta i Català a Josep Erasme de Janer i de Gironella». Servidor documental de la Saga Bacardí (Julio Carlos García Castrillón). AHPB, notari Ferran Moragas i Ubach, 20-12-1867.
* ↑ «Carta de pagament de Josep Simó i Fontcuberta a Jaume Busqueta i Català». Servidor documental de la Saga Bacardí (Julio Carlos García Castrillón). AHPB, notari Ferran Moragas i Ubach, 20-12-1867.
* ↑ «Préstec hipotecari de Jaume Busqueta i Català a Josep Erasme de Janer i de Gironella». Servidor documental de la Saga Bacardí (Julio Carlos García Castrillón). AHPB, notari Ferran Moragas i Ubach, 23-09-1868.
* ↑ «Carta de pagament de Josep Simó i Fontcuberta a Jaume Busqueta i Català». Servidor documental de la Saga Bacardí (Julio Carlos García Castrillón). AHPB, notari Ferran Moragas i Ubach, 23-09-1868.
* ↑ «Préstec hipotecari de Josepa Ballès i Rocasalbas a Josep Erasme de Janer i de Gironella». Servidor documental de la Saga Bacardí (Julio Carlos García Castrillón). AHPB, notari Ferran Moragas i Ubach, 12-06-1869.
* ↑ «Carta de pagament de Josep Simó i Fontcuberta a Josepa Ballès i Rocasalbas». Servidor documental de la Saga Bacardí (Julio Carlos García Castrillón). AHPB, notari Ferran Moragas i Ubach, 12-06-1869.
* ↑ «Casa Josep Erasme Janer». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.

## Vegeu també

* Molí de l'Armentera
* Can Ravella (Ordal)
* Casa-fàbrica Gònima

## Bibliografia

* Cañellas, Sílvia. Pintors de vidrieres de Barcelona (del s. XVII a 1833). Part II. Els mestres col·legiats, 2022. ISBN 978-84-09-38688-8.

## Enllaços externs

* «Casa Josep Erasme Janer». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.